Jimmie Åkesson

Per Jimmie Åkesson (sündinud 17. mail 1979 Bromölla vallas Skåne läänis) on Rootsi poliitik, ta kuulub erakonda Rootsi Demokraadid, 2005. aastast on ta erakonna juht. 

Ta sündis 1979. aastal Bromölla vallas Skåne läänis ja kasvas üles Blekinge läänis Sölvesborgi vallas Sölvesborgis.

1994. või 1995. aastal lahkus ta moderaatide noorteühendusest ning astus Rootsi Demokraatide noorteorganisatsiooni liikmeks.Who is Jimmie Åkesson, the architect of Sweden's rising far-right?. The Local. 05.09.2018 Åkesson vahetas erakonda, kuna moderaadid pooldasid Rootsi ühinemist Euroopa Liiguga, aga tema oli Euroopa Liitu astumise vastu.

1998. aastal valiti ta 19 aasta vanusena Sölvesborgi vallavolikokku.

1999. aastal astus Lundi Ülikooli ning kuulas politoloogia, õigusteaduse, majandusteaduse, inimgeograafia ja filosoofia loenguid, kuid jättis ülikooli lõpetamata.

2000. aastate alguses töötas ta veebidisainerina ettevõttes, mille ta asutas koos kahe sõbraga.Jimmies väg till toppen. Expo. 14.01.2011. 

Aastatel 2000–2005 juhtis ta Rootsi Demokraatide noorteorganisatsiooni, 2005. aastal valiti erakonna esimeheks. Åkessoni juhtimisel sai partei sisse parlamenti ja Åkesson on aastast 2010 Riksdagi liige. 

2013. aastal ilmus tema autobiograafia "Satis polito".Satis polito. Bokus. 23.08.2013. 

2014. aasta septembris teatas Rootsi Raadio, et Åkesson oli sama aasta jooksul kulutanud üle 500 000 Rootsi krooni internetikasiinodes mängimisele.Åkesson har satsat mer än vad han tjänar på nätcasinon. Sveriges Radio. 12.09.2014. 

2014. aasta oktoobris võttis Åkesson läbipõlemise tõttu haiguslehe,Åkesson sjukskriven på obestämd tid. Dagens Nyheter. 17.10.2014. poliitikasse naasmisest teatas 2015. aasta märtsis.Åkesson tillbaka som partiledare för SD. SVT. 23.05.2015.

2015. aasta alguses valis ajakiri DSM Åkessoni Rootsi 2014. aasta olulisimaks arvamuskujundajaks.

2018. aastal ilmus Åkessoni raamat "Det moderna folkhemmet", milles ta kirjutab Rootsi Demokraatide poliitikast. 

Isiklikku
Åkessonil on kooselust Louise Erixoniga 2013. aastal sündinud poeg. Erixon kuulub Rootsi Demokraatide ridadesse.Jimmie Åkesson och Louise Erixon separerar. Dagens Nyheter. 24.04.2020.

Viited

Kategooria:Rootsi poliitikud
Kategooria:Sündinud 1979